text: "नई दिल्ली: 'धड़क' के निर्देशक शशांक खेतान का कहना है कि वे फिल्म से बॉलीवुड में डेब्यू कर रहीं इसकी लीक अभिनेत्री जाह्नवी कपूर के पेशेवर रवैये से प्रभावित हैं, क्योंकि वरिष्ठ अभिनेत्री और उनकी मां श्रीदेवी की असमय मौत होने के बावजूद उन्होंने फिल्म की शूटिंग समय पर पूरी कर ली. खेतान ने आईएएनएस को बताया, ""मुझे लगता है इसका पूरा श्रेय जाह्नवी और उनके परिवार को दिया जाना चाहिए जिन्होंने फिल्म की शूटिंग पूरी करने में मेरा पूरा सहयोग किया. जाह्नवी जब भी भावनात्मक रूप से तैयार महसूस करती थी मैं तुरंत सेट पर जाने के लिए तैयार रहता था क्योंकि उस समय सबके लिए उसकी भावनात्मक सूरक्षा से बढ़कर कुछ भी जरूरी नहीं था. लेकिन मैं उसका पेशेवराना रवैया देखकर बहुत प्रभावित हुआ."""